12. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.3/43/24557, 54925 της 14 Αυγ./4 Σεπτ. 1975 (ΦΕΚ Β΄ 922) Περί ρυθμίσεως θεμάτων εξετάσεων φοιτητών της Οδοντιατρικής Σχολής του Πανεπιστημίου Θεσσαλονίκης. Έχοντες υπ’ όψει:α)τας διατάξεις της παρ. 5 της υπ’ αριθ. 107/1962 Πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινων διατάξεων», β)τας προτάσεις της Οδοντιατρικής Σχολής του Πανεπιστημίου Θεσσαλονίκης (συνεδρίαι της 24-1-74, 19-12-74 και 17-4-1975) και της Συγκλήτου του αυτού Ιδρύματος (συμεδρίαι της 1112-74 και 14-5-75), αποφασίζομεν: Τροποποιούντες και συμπληρούντες τας ημετέρας αποφάσεις υπ’ αριθ. 24004/1971 «περί καθορισμού της διαρκείας των σπουδών εν τη Οδοντιατρική Σχολή του Πανεπιστημίου Θεσσαλονίκης (ΦΕΚ 169 τ.Β΄/6-3-71) (ανωτ. αριθ. 8) και 75076/1974 «περί διδασκομένων και εξεταζομέων μαθημάτων εις την Οδοντιατρικήν Σχολήν του Πανεπιστημίου Θεσσαλονίκης» (ΦΕΚ 1223 τ.Β΄/20-11-74) (ανωτ. αριθ. 11) καθορίζομεν από του ακαδημαϊκού έτους 197475 τα κάτωθι: 1.Οι φοιτηταί της Οδοντιατρικής Σχολής του Πανεπιστημίου Θεσσαλονίκης δεν υποχρεούνται εις τμηματικάς εξετάσεις επί των ειδικών οδοντιατρικών μαθημάτων των Γ΄ και Δ΄ έτους σπουδών. Τα μαθήματα ταύτα εξετάζονται ούτοι κατά τας επί πτυχίω εξετάσεις. 2.Ο βαθμός πτυχίου εξάγεται εκ του αθροίσματος της επιτευχθείσης βαθμολογίας εφ’ εκάστου μαθήματος απάντων των ετών φοιτήσεως, διαιρουμένου δια του αριθμού των μαθημάτων. Σελ. 520,06(β) 3.Η ανωτέρω διάταξις έχει εφαρμογήν προκειμένου περί φοιτητών εγγραφέντων εις το πρώτον έτος σπουδών, από του ακαδημαϊκού έτους 1971-72 και εφεξής. Προκειμένου όμως περί φοιτητών, φοιτώντων κατά το ως ανωτέρω ακαδημαϊκόν έτος εις ενδιάμεσα έτη σπουδών πλήν του πρώτου, ο βαθμός πτυχίου εξάγεται εκ του υπολογισμού της βαθμολογίας των εφ’ απάντων των μαθημάτων του διανυομένου κατά το ακαδημαϊκόν έτος 1971-72 έτους σπουδών και επί πλέον επί των μαθημάτων των επομένων ετών φοιτήσεως των εν τη Οδοντιατρική Σχολή. 4.Ειδικώς και μόνον δια το ακαδημαϊκόν έτος 1974-75 ορίζονται τα κάτωθι: α)Οι φοιτηταί του Ε΄ έτους σπουδών απαλλάσσονται των προκλινικών εξετάσεων επί μαθημάτων του έτους τούτου. β)Οι επί πτυχίω φοιτηταί δύνανται να προσέρχονται εις θεωρητικάς μόνον επί πτυχίω εξετάσεις, καταργουμένων των πρακτικών τοιούτων. γ)Οι επί πτυχίω φοιτητές δύνανται να προσέρχωνται εις θεωρητικάς επί πτυχίω εξετάσεις εφ’ ενός εκάστου μαθήματος άμα τω πέρατι της κλινικής ασκήσεως του μαθήματος τούτου. 5.Η τελευταία παράγραφος της υπ’ αριθ. 75076/1974 ημετέρας αποφάσεως «περί διδασκομένων και εξεταζομένων μαθημάτων εις την Οδοντιατρικήν Σχολήν του Πανεπιστημίου Θεσσαλονίκης» (ΦΕΚ 1223 τ.Β΄/20-11-74) συμπληρούται ως ακολούθως:«Κατά τα λοιπά εφαρμόζονται αι διατάξεις των υπ’ αριθ. 24004/1971 (ΦΕΚ 169 τ.Β΄6-371), 33745/1973 (ΦΕΚ 595 Β΄ /23-5-73) και Φ.141 3/13/52620/1974 (ΦΕΚ 703 τ.Β΄/16-7-74) ημετέρων αποφάσεων». Η παρούσα δημοσιευομένη δια της Εφημερίδος της Κυβερνήσεως ισχύει από του ακαδημαϊκού έτους 1974-75. 31.Ε.η(γ).11-12 Τμήμα Οδοντιατρικής Παν/μίου Θεσσαλονίκης 